Ричард Еромоигбе
Ричард Еромоигбе е нигерийски футболист, роден на 26 юни 1984 г. в Нигерия. Висок 177 см. и тежи 70 кг. Позицията му е дефанзивен халф. Световен шампион с юношеския отбор на Нигерия.

Кариера 
Идва в България през 2001 заедно с Омониго Темиле и Баба. Закупен е от Левски, но веднага е изпратен да се обиграва в Черно море. Връща се в Левски през 2003 г. и е наложен в състава от треньора Станимир Стоилов. Ричард е връзката между защитата и нападението на Левски. През сезон 2006/07 отбеляза първия си гол за Левски при победата като гост над Марек Дупница с 8:0. Борбеният халф става един от любимците на синята агитка и дори стига до националния тим на Нигерия. През 2008 играе в Купата на африканските нации. През февруари 2008 г. преминава в руския ФК Химки за сумата от 1,5 милиона евро. На 23 юли същата година, заминава на проби в Дарби Каунти, но Паул Джевел така и не му предлага контракт. На 15 септември разтрогва Химки и месец по късно се завръща в родината си, и заиграва в Уари Уувс. В началото на 2011 Станимир Стоилов го взима в Анортозис, но Ричард не успява да се наложи и след уволнението на Стоилов е продаден на Алки Ларнака. На 5 януари 2012 подписва контракт с Берое за 1,5 + 1 години.

Семейство 
Ричард е женен, има и дъщеря – Кели. Брат му, Джоузеф е също футболист, като в периода 2007-2008 играе за дубъла на Левски.

Източници

Външни препратки 
 Статистика на National football teams
 Профил на levskisofia.info

Нигерийски футболисти
Футболисти на Черно море (Варна)
Футболисти на ПФК Левски (София)
Футболисти на Берое
Родени в Лагос